google/wiki40b huggingface dataset:
Tone Tellevik Dahl

Politisk arbeid

I 2015–2017 var hun Byråd for oppvekst og kunnskap i Oslo. I Oslo bystyre 2011–2015 var hun komiteleder i Helse- og sosialkomiteen. I perioden 2007–2011 var hun nestleder i byutviklingskomiteen, og i perioden 2003–2007 også vara til kultur- og utdanningskomiteen. I perioden 1999-2007 var Tellevik Dahl leder av bydelsutvalget i bydel Sagene. Som BU-leder satt hun i styringsgruppen for Handlingsprogrammet Oslo indre øst. 
Hun har hatt en rekke tillitsverv i Oslo Arbeiderparti siden 1992. Hun har bla sittet i partistyret og vært mangeårig leder og nestleder av Sagene Torshov Arbeidersamfunn i mange år. 
Dahl var styremedlem ved Ullevål universitetssykehus HF i perioden 2006-2008 og var i perioden  2010- 2014 styreleder i Norsk forening mot støy.
I studietiden var hun heltidsstillitsvalgt ved Studentparlamentet ved Universitetet i Oslo (1994) og heltids tillitsvalgt i Norsk Studentunion (1995-1996). Hun hadde også mange verv i Sosialdemokratisk Studentforbund i perioden 1993-1997, både sentralt og lokalt i Oslo.

Utdanning og yrkesliv

Dahl er oppvokst i Skudeneshavn i Karmøy kommune. 
Hun tok Diplôme du Baccalauréat i 1989 ved Lycée Alain Chartier i Bayeux. Fra Universitetet i Oslo er hun cand.mag. med fagene Vest-Europakunnskap, filosofi og fransk. 
Siden 1998 har Dahl vært ansatt ved Universitetet i Oslo, fra 2006 som administrativ leder ved Biologisk institutt. Fra 2007 har hun hatt permisjon fra UiO for å være heltidspolitiker i Oslo kommune. I perioden 2003-2011 var Tellevik Dahl engasjert som prosessveileder i Kommunenes Sentralforbund (KS). Frem til 2011 hadde hun ansvar for utviklingen og gjennomføringen av folkevalgtopplæringen av alle folkevalgte i Oslos 15 bydeler og i Oslo bystyret.
Nilsebu

Nilsebu er en selvbetjent hytte som tilhører Stavanger Turistforening. Den ligger i østenden av Nilsebuvatnet i Hjelmelandsheiene mellom Lysebotn og Hjelmeland. Hytta har 24 sengeplasser.
Fra Nilsebu går merkede ruter til Stakken (10 km), Grasdalen (9 km), Eidavatn (13 km) og Litle Aurådal (15 km).
Lili Boulanger

Liv og virke

Lili Boulanger ble født inn i en musikerfamilie. Moren Raissa Mychetsky (1858–1935) var sanger, faren Ernest (1815–1900) komponist og søstereren, Nadia, var musikkpedagog og dirigent. I familien  åpne hus fikk barna god anledning til å bli kjent med tidens skuespillere, musikere, forfattere og billedkunstnere. Til Boulangers nære venner var blant andre Charles Gounod, Jules Massenet og Camille Saint-Saëns.  
Til tross for at hun hadde kronisk lungebetennelse og crohns sykdom fikk Lili Boulanger tidlig orgel-, klaver-, cello-, fiolin- og harpeundervisning. Fra 1900 komponerte hun egne verk, som hun på grunn av en sterk selvkritisk sans fornektet. Fra 1901 hadde hun egne opptredener. 
Seksten år gammel besluttet Lili Boulanger seg for å bli komponist og vinne Grand Prix de Rome slik faren Ernest hadde gjort. Dette målet forfulgte hun målbevisst selv om sykdommen tvang henne til å ta flere pauser fra arbeidet. Hun studerte komposisjon, harmonilære og kontrapunkt hos Paul Vidal og Georges Caussade, og fulgte forelesninger ved konservatoriet i Paris. Allerede i 1912 skrev hun den godt mottatte vokalkvartetten Renouveau. 
Etter bare et års intensivt studium deltok hun i Grand Prix de Rome med kantaten Faust et Hélène for tenor, baryton, mezzosopran og orkester, og som første kvinne i historien vant hun konkurransen. Prisen var et opphold på Villa Medici i Roma og et stipend. Hun skrev også en forlagsavtale med Ricordi som sikret henne en årlig inntekt. Fra nå av ble hennes verk oppført offentlig. Da første verdenskrig brøt ut, vendte hun tilbake til Paris og drev veldedighetsarbeid sammen med søsteren Nadia. 
I 1916 ble forfatteren Maurice Maeterlinck med på operaprosjektet La Princesse Maleine som Lili Boulanger hadde planlagt siden 1912, men økende helseproblemer og Lilis tidlige død gjorde at operaen forble ufullendt. 
Boulanger ble begravet på Cimetière de Montmartre.
Export processing zone

Export processing zone (Free trade zone - EPZ/FTZ) er et avgrenset område i et land der landets gjeldende skatteregler og reguleringer er opphevet. Dette gjør at disse områdene i praksis er skatteparadis innad i landet. Gjøres for å tiltrekke seg utenlandske investeringer.
Elke Karsten

Klubb

Fra desember 2013 til januar 2016 spilte hun for klubben S.A. Quilmes i Buenos Aires (Argentina). Per 28. januar 2016 ble Elke Karsten offisielt presentert som ny spiller for den spanske håndballklubben Clínicas Rincón Málaga,etter mange forespørsel fra andre europeiske klubber. Hun har kontrakt frem til sesongslutt, slutten av mai 2016.Hun sier til den spanske avisa fra Malaga-Sur, at hun vil gjerne lytte eller se på andre tilbud fra andre klubber eller en ny undertegnelse av den spanske håndballklubben i Malaga.
Elke Karsten signerte i mai/juni 2017, for det baskiske håndballklubben Super Amara Bera Bera og skal spille der i 2017/18 sesongen i den øverste divisjonen i Spania.

Landslag

Hun spiller også for Argentinas landslag og deltok under Håndball-VM i 2013, 2015 og 2017. Hun har også vært med på Panamerikamesterskapet for juniorer i 2014 som ble arrangert i Argentina. Etter det ble hun med i Panamerikamesterskapet i håndball for kvinner i 2015 på Cuba, som foregikk i mai. Der fikk den argentinske håndballandslaget bronse etter seier mot Puerto Rico og klare til Håndball-VM 2015.
I juli ble hun med i håndballturneringen i de Panamerikanske leker 2015 i Toronto, der Argentinas landslag fikk sølv etter tap mot Brasil, ble klare for De olympiske sommerleker 2016 for første gang i historien.
I juni 2017 ble Elke Karsten med i troppen til det Argentinske landslaget i håndball som spilte den Panamerikanske Håndballtunering for kvinner som holdt til i Buenos Aires. De Argentinske jentene endte nummer to rett bak Brasil og er en av tre lagene fra det Amerikanske kontinentet, sammen med Brasil og Paraguay, som er kvalifisert til VM 2017 i Tyskland.
Austre Vatne

Etymologi

Vatne er «Gården ved vatnet». Ordet er gammelnorsk dativ av ordet vann. Stedsnavnet har tre godkjente skrivemåter, men Austre Vatne er den anbefalte skrivemåten. De to andre varientene er Vatne østre og Vatne, austre. I dagligtale brukes Vatne. Navnet inngår i gatenavnene Vatneveien, Vatne terrasse og Vatnelia.
Joint Sigint Cyber Unit

Joint Sigint Cyber Unit (JSCU) er et nederlandsk etterretningsbyrå som har i oppgave å fange opp radio- og satellittrafikk (signaletterretning) og fremskaffe etterretninger gjennom datainnbrudd.
JSCU ble opprettet i 2013 av sikkerhetstjenesten Algemene Inlichtingen- en Veiligheidsdienst (AIVD) og den militære etterretnings- og sikkerhetstjenesten Militaire Inlichtingen- en Veiligheidsdienst (MIVD), og styres av disse tjenestene i fellesskap. JSCU ble operativ 15. juni 2014. Hovedkontoret ligger i AIVD-bygningen i Zoetermeer og har omkring 350 ansatte. Andre JSCU-avdelinger ligger hos MIVD i Haag.
Kirstie Alley

Bakgrunn

Alley er født i Wichita i Kansas og fullførte High School på Wichita High School Southeast hvor hun blant annet var cheerleader. Etter det studerte hun både ved Kansas State University og University of Kansas, men droppet ut av begge for å forfølge en karriere som skuespiller.

Karriere

Alley filmdebuterte i 1982 via en sentral birolle i sciencefictionfilmen Star Trek II: The Wrath of Khan, og TV-debuterte året etter med to gjesteopptredener i krimserien Masquerade. 
Alley har, ved siden av ovennevnte filmer og serier gjort bemerket med sentrale roller i filmer som blant annet thrilleren Blind Date (1984), sciencefictionthrilleren Runaway (1984) og komedien Summer School (1987). På 1990-tallet hadde hun ledende roller i begge Se, han snakker-oppfølgerne:  Se, hun snakker også (1990) og Se hvem som snakker nå (1993). Man kan også nevne komedien For Richer or Poorer (1997) og komedien Drop Dead Gorgeous (1999). På 2000-tallet har hun utelukkende befattet seg med TV.
På TV-fronten har Alley (ved siden av ovennevnte titler) gjort seg bemerket i en rekke TV-filmer, av dem kan en særlig nevne den biografiske komedien A Bunny's Tale fra 1985, der hun portreterte den kjente feministen Gloria Steinem som i sine yngre år var en Playboy Bunny. En kan også nevne hennes sentrale rolle i komedien Prince of Bel Air (1986). 
I 2007 hadde Alley hovedrollen i de to TV-filmene The Minister of Divine og Write & Wrong. I 2009 forventes hun å ha en birolle i den romantiske komedien Nailed.
I 2005 gav Alley ut sine memoarer: How to Lose Your Ass and Regain Your Life: Reductant Confessions of a Big-Butted Star.

Priser og nominasjoner

Alley har vunnet to Emmy-priser, den ene for sin rolle i Cheers (1991) og den andre for sin rolle i TV-filmen David's Mother (1994). I 1991 vant hun en Golden Globe for Cheers.

Personlige forhold

Fra 1974 til 77 var Kristie Alley gift med Bob Alley og fra 1983 til 1997 med skuespilleren Parker Stevenson. Hun har to barn med sistnevnte (født 1992 og 1994).
Geisha (film)

Handling

Chiyo blir etter morens død solgt til en okiya, et geisha-hus. Hun blir opprinnelig satt til å bli trent opp som geisha, men da geishaen Hatsumomo værer konkurranse om rollen som toppgeisha, får hun henne degradert til hushjelp uten fremtid.
Men Chiyo blir oppdaget av Mameha, en geisha som har kjøpt seg selv fri og Hatsumomos argeste konkurrent, og hun blir tatt opp under hennes vinger for å bli trent opp. Hun blir så gitt navnet Sayuri.
Hun blir en suksessfull geisha og kan kjøpe seg fri fra okiyaen hun tilhører. Men så bryter andre verdenskrig ut, og hun blir nødt til å kjempe mot sult og fattigdom.
Into the Night

Handling

Ed Okin (Jeff Goldblum) er en vanlig fyr med søvnproblemer, kjedelig jobb og en utro kone. En kveld møter han imidlertid den mystiske kvinnen Diana (Michelle Pfeiffer), som er på flukt fra noen iranere, og dermed blir hans liv totalt forandret. Diana fører ham ut i en lystig og farlig jakt hvor utfallet enten er masse penger eller døden. Det viser seg at iranerne som forfulgte Diana er tidligere SAVAK-agenter som tidligere jobbet for Sjahen av Iran, og som nå jakter på en prisløs smaragd som hun nettopp hadde smuglet inn til landet. I tillegg til dette kobles også FBI inn.

Trivia

Hele 18 filmregissører har små biroller i filmen, inkludert John Landis, David Cronenberg og Lawrence Kasdan. Musikeren David Bowie hadde også en mindre rolle.
Ogden L. Mills

Biografi

Mills var jurist fra Harvard Law School i 1907. Året etter begynte han på sin karriere som advokat i New York. Han var delegat til republikanernes partimøter i henholdsvis 1912, 1916 og 1920. I perioden 1914-1917 var han delstatssenator i New York, før han deltok i siste fase av første verdenskrig som kaptein i US Army.
I perioden 1921 til 1927 satt han i representantenes hus, før han ble utnevnt til stedfortredende finansminister av president Calvin Coolidge, underlagt daværende finansminister Andrew W. Mellon. I 1932 ble han valgt til finansminister av president Herbert Hoover etter at Mellon trakk seg for å bli ambassadør i Storbritannia. Etter at Mills forlot embedet i 1933 ble han en kritiker av Franklin D. Roosevelts New Deal og fremførte sitt syn på dette i de to bøkene What of Tomorrow (1935) og The Seventeen Million (1937).
Han var også direktør i selskaper som Lackawanna Steel Company, Mergenthaler Linotype Company og Atchison, Topeka and Santa Fe Railway. Livingston Mills døde av et hjerteinfarkt den 11. oktober 1937 i New York og ble begravet ved Hyde Park.
Årets författare-Tidningen Boken:s pris

Årets författare-Tidningen Boken:s pris er en svensk litteraturpris som ble innstiftet i 1997 i forbindelse med at Tidningen Boken feiret 10-årsjubileum.
Joe Ledley

Cardiff City

Han startet sin seniorkarriere i Football League Championship-klubben Cardiff. Han debuterte som 17 åring 21. september 2004 i en ligacupkamp da han ble byttet inn i det 63. minutt mot Milton Keynes Dons. Han debterte i ligaen den følgende måneden, 16. oktober da han kom inn som innbytter i 2-0 seieren mot Rotherham. Tre dager senere spilte han fra start i 1-1-kampen mot Brighton.
Ledley ble kåret til årets spiller i den walisiske serien for 2007 og 2008.

Celtic

Etter å ha vært knyttet til Cardiff siden 1996, gikk kontrakten ut etter sesongen 2009-2010. Det var da en rekke klubber som viste interesse, blant dem Stoke, West Bromwich og AS Roma, 
Han gikk imidlertid til Celtic på en fireårskontrakt 12. juli 2010. Han debuterte for klubben 28. juli i den første kampen i tredje kvalifiseringsrunde mot Braga for UEFA Champions League. 
Han debuterte i Scottish Premier League to uker senere da Celtic slo Inverness Caledonian 1-0. Han laget sitt første mål for Celtic 22. august samme år i hjemmeseieren 4-0 mot St. Mirren. En skade han pådro seg i seriekampen mot Rangers 24. april 2010 satte ham ut for resten av sesongen.
Han gjorde sitt første internasjonale mål for Celtic 21. oktober 2011 da han sikret 1-1 borte mot Rennes i gruppespillet i UEFA Europa League 2011/12.
28. desember 2011 scoret han vinnermålet i Old Firm da Celtic slo Rangers 1-0 på Celtic Park.

Crystal Palace

1. februar 2014 ble det meldt at han var kjøpt av Crystal Palace.
Chiautla

Chiautla er en landsby og en kommune i den meksikanske delstaten México. Kommunen hadde 26 191 innbyggere i 2010, og har et areal på 31,52 km². Den grenser til Acolman i nord, Papalotla og Tepetlaoxtoc i øst, Texcoco i sør, og Chiconcuac, Atenco og Tezoyuca i vest.
Sjømerke

Et sjømerke eller seilmerke er et fast eller flytende merke konstruert for å fungere som hjelpemiddel for navigasjon i kystfarvann langs en skipsled. Av faste sjømerker finnes det varder, båker og jernsøyler, mens de flytende kan være lys, bøyer, bøyestaker eller vanlige staker. Offisielle sjømerker er som regel merket av på sjøkart. I Norge er det den statlige etaten Kystverket som etablerer og vedlikeholder sjømerker.

Historikk

Systematisk oppsetning av sjømerker begynte med opprettelsen av nasjonal kystovervåkning. Danmark opprettet Kongelig Dansk Vagervæsen i 1844, men der var ikke noen internasjonal koordinering.
Den internasjonale organisasjon IALA (International Association of Lighthouse Authorities) vedtok et ensrettet system av sjømerker i 1980. To internasjonale systemer er i bruk i dag, som kalles A og B. System B brukes i Nord- og Syd-Amerika, samt visse steder i Asia. System A brukes i resten av verden.
System A og B er ens på de fleste punkter; hovedforskjellen er at farven (men ikke formen) på sideavmerkningene er byttet om.

Sjømerker i IALA system A

De forskjellige avmerkninger er kjennetegnet ved forskjellige farger, former og toppbetegnelser. Grunnet det tøffe klimaet i Norge har man valgt å droppe toppene på de fleste staker og bøyer.

Lateralmerker

Lateralmerker, også kalt sideavmerkinger, brukes for å markere en skipsled, kanal eller havneanløp. Det er markert med grønt på styrbord side i hovedretningen på leia, og rødt på babord. Seiler man mot leden vil merkene stå motsatt.

Kardinalmerkninger

Kardinalmerker er markeringer i forhold til kompasset, hvor man passerer på den siden av merkingen som merket viser.
Butt blæresnegl

Levevis

Butt blæresnegl lever i ferskvann. 
Eggene er gjennomsiktige og innkapslet i faste, geleaktige klaser og legges på planter, steiner og andre objekter.
Odontolabis siva

Utseende

En stor til meget stor (hannen 47-93 millimeter), bred og kraftig, blankt svart hjortebille. Hannen har stort hode og forstørrede kjever, disse kan være lange og krumme, med én kraftig tann ved roten og et par tenner i spissen, eller kortere. Hodet er bredt U-formet innbuktet foran og det er et opphøyd "øyenbryn" over hvert fasettøye. Det er en tann på sidene av hodet bak fasettøynene. Pronotum er mye bredere enn langt, med markerte, utstående bakhjørner, kraftig innsnevret bak disse. Beina er svarte. Hunnen er bredere, uten forstørrede kjever, hodet med et rundet utskudd under fasettøynene. Hodet er fint og nokså tett punktert, matt.

Levevis

Larvene utvikler seg i råtne trestammer.

Utbredelse

Arten er vidt utbredt i Sørøst-Asia, fra India i vest til Taiwan i øst.
ORDO (tidsskrift)

ORDO – årbok for organiseringen av økonomi og samfunn (tysk: ORDO - Jahrbuch für die Ordnung von Wirtschaft und Gesellschaft) er et tysk tidsskrift for samfunnsøkonomi og sosialvitenskap.
Tidsskriftet ORDO ble grunnlagt 1948 av økonomen Walter Eucken og juristen Franz Böhm. Eucken og Böhm regnes begge som grunnleggerne av den samfunnsvitenskapelige og politiske retning kalt ordoliberalisme. Tidsskriftet ORDO er et forum for diskusjon av grunnleggende sosialøkonomiske og politiske spørsmål, i Tyskland såvel som internasjonalt.
Tana (elv i Kenya)

Elvas løp

Elva har sitt utspring i Aberdarefjellene, vest for byen Nyeri. Den renner derfra først mot øst, men snur etterhvert gradvis mot sørøst og senere nordøst i en stor bue rundt sørsida av Mount Kenya. Øst for fjellet snur den igjen mot øst og deretter mot sør. Den renner gjennom byene Garissa, Hola og Garsen, før den munner ut i Ungwanabukta i Indiahavet ved Kipini, rundt 50 kilometer sørvest for Lamu.

Vannkraft

Det er bygget en rekke vannkraftverk langs elva, hvorav de største er Kindaruma (1968), Kamburu (1975), Gitaru (1978), Masinga (1981), og Kiambere (1988). En studie i 2003 rapporterte at to tredjedeler av Kenyas elektrisitetsproduksjon kom fra demningene langs Tana.

Hydrometri

Elva har en gjennomsnittlig årlig avrenning på 5 000 Mm³, men dette varierer betydelig både i løpet av året og fra år til år, og inkluderer to flomperioder hvert år. Mellom 1944 og 1978 var den gjennomsnittlige årlige avrenningen (ved Garissa, 250 km fra munningen) 6 105 Mm³, men varierte fra bare 1 789 Mm³ i 1949 til 13 342 Mm³ i 1968. I perioden 1982-1996 lå årlig avrenning hele tiden over 5 000 Mm³.
Pichica

Utseende

En middelsstor, ganske bredt oval, blank, mørkt grønnlig metallisk skarabide.

Levevis

Larvene lever i råtten ved.

Utbredelse

Arten er beskrevet fra Colombia.
Åmot Idrettsforening

Fotball

A-laget i fotball spiller i 2011 i 4. divisjon.
Reidar Holtmon

Bakgrunn

Han var sønn av Olav Holtmon, f. 1884 i Grue, og Helga f. Løvlie f 1890 i Oslo.

Innsats i andre verdenskrig

Holtmon var tilknyttet Milorg, distrikt 13. Fra februar 1943 var han, sammen med Arvid Falkenberg, også tilknyttet Osvald-gruppen som sabotør. Holtmon hadde da dekknavnet «Lange». Falkenbergs arkitektkontor i Bogstadveien 31 i Oslo ble sabotasjegruppens hovedkvarter. Holtmon var sammen med Håkon Sunde innkvartert hos Sofie Bonnevie i Skovveien 8 (Oslo). Asbjørn Sunde (leder av Osvald-gruppen) forteller i sin bok bl.a. om hvordan han, med assistanse av Holtmon og Johan Peter Bruun, den 31. mars 1943  likviderte de to mistenkte angivere Finn Roald «Monsen» Andersen og Charles Anderson i Løvenskiolds gate 17. Likvideringen skjedde på oppdrag av Milorg.
Holtmon var og med på en av de viktige sabotasjeaksjonen under okkupasjonen, sprengingen av arbeidskontoret i Pilestredet 31. Aksjonen mot Arbeidskontoret var koordinert med Milorg, og målet var å hindre tvangsutskrivning av norsk arbeidskraft til krigstjeneste. Sundes gruppe skulle ta arbeidskontoret i Pilestredet 31, og Milorg fikk ansvaret arbeidskontoret i Heimdalsgata. For anledningen hadde sabotasjegruppen tatt navnet «Den sorte hånd». Den 20. april 1943, på Hitlers bursdag, gikk så sabotørene Asbjørn Sunde, Reidar Holtmon, Arvid Falkenberg, Håkon Sunde og Johan Peter Bruun til aksjon, og arbeidskontoret i Pilestredet ble ødelagt i en vellykket aksjon. I Heimdalsgate mislyktes Milorg med sin del av aksjonen. Asbjørn Sunde ble imidlertid hardt skadet i aksjonen i Pilestredet 31, og påfølgende natt løp Holtmon rundt i Oslo for å få tak i lege. Han lyktes og Sunde fikk nødvendig behandling. I forkant av aksjonen var det også Holtmon som hadde oppgaven med å skaffe sprengstoff og utstyr.
Sabotasjegruppen ble kort tid etter rullet opp etter at Eilif Rye Pisani hadde greid å jobbe seg inn på Elna Bruun (konen til Johan Peter Bruun). Dette etter å ha opptrådt som negativ agent, og ved å hevde at han var på flukt fra tyskerne. Som forberedelse til flukt til Sverige fikk Eilif Rye Pisan lov til å skjule seg i familien Bruuns leilighet. Slik fikk han kjennskap til at Johan Peter Bruun hadde avtalt å hente kone og barn, og opplysningene ble av Elif Rye Piasan gitt videre til tyskerne. Da Bruun kom for å hente familien ble han etter et mislykket fluktforsøk arrestert. I Bruuns lomme fant tyskerne en lapp med telefonnummer til Sofie Bonnevie, Skovveien 8. Her ble så Håkon Sunde arrestert etter et mislykket fluktforsøk. Den 25. april 1943 kom Reidar Holtmon til sin dekkadresse i Skovveien 8. Leiligheten var da besatt av Gestapo, og da han låste seg inn ble han møtt med en maskinpistolsalve. Holtmon ble drept i kamp med Gestapo, bare 28 år gammel. Han er gravlagt på Vestre Gravlund. Johan Petter Bruun og Håkon Sunde ble begge dømt til døden den 2. mars 1944, og henrettet samme dag på Trandum. Arvid Falkenberg kom seg etterhvert over til Sverige.
Holtmon ble i 1948 tildelt Krigsmedaljen post mortem for å ha kjempet og falt for Norges sak.
Brekkebygda

Brekkebygda er ei bygd i Ringerike kommune. Deler av bygda tilhørte Krødsherad før 1. januar 1964, da den ble overført til Ringerike.
Brekkebygda strekker seg nordvestover fra Sokna i Soknedalen og omfatter en rekke mindre innsjøer, småvann, småelver og bekker som i et samlebegrep kalles Rudsvassdraget. Elva i bunnen av bygda heter Rudselva fram til Torevannet. Bergensbanen går i gjennom bygda, men ingen tog stopper der lenger. Tidligere fantes det kolonialbutikker i bygda, men nå er nærmeste butikk og tettsted Sokna. Nærmeste by er Hønefoss, 23 km sørøst for Sokna. Innerst i bygda, på tvers av grensa mot Krødsherad kommune, ligger Haverstingen naturreservat. Dette består av ei frodig barskogli som er lite påvirket av moderne skogbruk.
Hiroshi Ochiai

Japans herrelandslag

Hiroshi Ochiai spilte 63 landskamper for Japans herrelandslag.
RC4WD

RC4WDs historie

RC4WD ble grunnlagt i 2001 i en garasje i San Francisco Bay Area i California.
Opprinnelig startet RC4WD som en (nettbutikk) for RC-monstertruck og "performancedeler". Forretningen vokste ved hjelp av RCMT.net, et internettforum for RC-monstertruckentusiaster.
I 2005 hadde selskapet nærmere 800 forskjellige deler på lager, fra selskaper som Thundertech Racing, JPS, New Era Models, Imex, Defiance Racing, RC Alloy og Vertigo Performance med flere.
I 2007 flyttet RC4WD inn i et lite lager i San Jose.
I juli 210 lanserte selskapet sitt første lisensierte produkt – Dick Cepek "Mud Country" 1,9 dekk.
I februar 2011 begynte Horizon Hobby med distribusjon av RC4WD sine produkter.
I mars 2014 begynte  TowerHobbies med distribusjon av RC4WD sine produkter.
Yaodu

Yaodu (kinesisk: 尧都区; pinyin: Yáodū Qū) er et bydistrikt i byprefekturet Linfen i den kinesiske provinsen Shanxi.
Det har et areal på 1 304 km² og teller 780 000 innbyggere (2004).
VM i kjelkehockey 2012

VM i kjelkehockey 2012 ble arrangert i Hamar OL-amfi i Hamar i Norge fra 25. mars til 1. april 2012. Regjerende mestere fra 2009 var USA, som forsvarte tittelen i 2012 etter at de slo ut Sør-Korea 5-1 i finalen.